ddrg/super_eurlex huggingface dataset:
2000/605/EY: Komission päätös, tehty 26 päivänä syyskuuta 2000, neuvoston direktiivin 89/106/ETY 20 artiklan soveltamisesta rakennusmateriaalien osalta tehdyn päätöksen 94/611/EY mukaiseen luokkaan A "ei vaikuta tuleen" kuuluvien tuotteiden luettelon vahvistamisesta tehdyn päätöksen 96/603/EY muuttamisesta (tiedoksiannettu numerolla K(2000) 2640) (ETA:n kannalta merkityksellinen teksti)



Virallinen lehti nro L 258 , 12/10/2000 s. 0036 - 0037



Komission päätös, tehty 26 päivänä syyskuuta 2000, neuvoston direktiivin 89/106/ETY 20 artiklan soveltamisesta rakennusmateriaalien osalta tehdyn päätöksen 94/611/EY mukaiseen luokkaan A "ei vaikuta tuleen" kuuluvien tuotteiden luettelon vahvistamisesta tehdyn päätöksen 96/603/EY muuttamisesta (tiedoksiannettu numerolla K(2000) 2640) (ETA:n kannalta merkityksellinen teksti) (2000/605/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ja erityisesti sen 20 artiklan, sekä katsoo seuraavaa: (1) Komission päätöksessä 96/603/EY(3) vahvistettiin luettelo komission päätöksen 94/611/EY(4) liitteessä olevien taulukoiden 1 ja 2 mukaiseen luokkaan A "ei vaikuta tuleen" kuuluvista tuotteista. Päätöksessä 94/611/EY esitettiin rakennusalan tuotteiden paloteknisen käyttäytymisen eurooppalainen luokitusjärjestelmä. (2) Päätös 94/611/EY on korvattu komission päätöksellä 2000/147/EY(5), jossa ei viitata luokkaan A, sen vuoksi päätös 96/603/EY olisi muutettava. (3) Tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 96/603/EY seuraavasti: 1) Korvataan 1 artiklan ensimmäinen kohta seuraavasti:"Tämän päätöksen liitteessä luetellut materiaalit ja niistä valmistetut tuotteet on alhaisen palavuustasonsa vuoksi luokiteltava liitteessä mainituilla edellytyksillä päätöksen 2000/147/EY liitteessä olevien taulukoiden 1 ja 2 mukaisiin luokkiin A1 ja A1FL". 2) Muutetaan liite seuraavasti: a) Korvataan otsikko seuraavasti: "Paloteknisen käyttäytymisen luokkiin A1 ja A1FL päätöksen 2000/147/EY mukaisesti ilman testaustarvetta luokiteltavat materiaalit". b) Muutetaan yleiset huomautukset seuraavasti: i) Korvataan ensimmäisessä ja kolmannessa kohdassa ilmaisu "luokkaan A" ilmaisulla "luokkiin A1 ja A1FL". ii) Korvataan ensimmäisessä ja neljännessä kohdassa ilmaisu "(sen mukaan, kumpi on alempi)" ilmaisulla "(sen mukaan, kumpi on vaativampi)". 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä syyskuuta 2000. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. (3) EYVL L 267, 19.10.1996, s. 23. (4) EYVL L 241, 16.9.1994, s. 25. (5) EYVL L 50, 23.2.2000, s. 14.
Neuvoston päätös, tehty 28 päivänä syyskuuta 2000, uusien jäsenten määräämisestä Euroopan sosiaalirahaston komiteaan



Virallinen lehti nro C 282 , 05/10/2000 s. 0001 - 0002



Neuvoston päätös, tehty 28 päivänä syyskuuta 2000, uusien jäsenten määräämisestä Euroopan sosiaalirahaston komiteaan (2000/C 282/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 147 artiklan, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 ja erityisesti sen 47 ja 49 artiklan(1), ottaa huomioon varsinaisten ja varajäsenten nimeämisestä Euroopan sosiaalirahaston komiteaan 12 päivänä lokakuuta 1998 annetun neuvoston päätöksen(2), ottaa huomioon komission ehdotuksen, sekä katsoo seuraavaa: (1) Neuvosto on nimennyt komission ehdotuksesta 12 päivänä lokakuuta 1998 tehdyllä päätöksellään Euroopan sosiaalirahaston komiteaan varsinaiset ja varajäsenet 22 päivänä lokakuuta 2001 päättyväksi toimikaudeksi. (2) Samanaikaisesti kymmenen varsinaisen jäsenen ja neljän varajäsenen paikat ovat tulleet avoimiksi hallituksen edustajien ryhmässä, työnantajien edustajien ryhmässä ja työntekijöiden edustajien ryhmässä. (3) Olisi nimettävä Euroopan sosiaalirahaston komiteaan varsinaiset jäsenet avoimeksi jääneille paikoille, ON PÄÄTTÄNYT SEURAAVAA: 1 artikla Nimetään liitteessä luetellut henkilöt Euroopan sosiaalirahaston komiteaan varsinaisiksi jäseniksi jäljellä olevaksi toimikaudeksi eli 22 päivään lokakuuta 2001 asti siten kuin liitteessä mainitaan. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 28 päivänä syyskuuta 2000. Neuvoston puolesta Puheenjohtaja P. Moscovici (1) EYVL L 161, 26.6.1999, s. 1. (2) EYVL C 330, 28.10.1998, s. 1. LIITE >TAULUKON PAIKKA>
2000/593/EY: Neuvoston päätös, tehty 26 päivänä syyskuuta 2000, alueiden komitean espanjalaisen varajäsenen nimeämisestä



Virallinen lehti nro L 249 , 04/10/2000 s. 0024 - 0024



Neuvoston päätös, tehty 26 päivänä syyskuuta 2000, alueiden komitean espanjalaisen varajäsenen nimeämisestä (2000/593/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka José María Barreda Fontesin erottua, mikä on annettu neuvostolle tiedoksi 28 päivänä elokuuta 2000, ja ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään María Luisa Araujo Chamorro alueiden komitean varajäseneksi José María Barreda Fontesin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 26 päivänä syyskuuta 2000. Neuvoston puolesta Puheenjohtaja C. Tasca (1) EYVL L 28, 4.2.1998, s. 19.
2000/594/EY: Komission päätös, tehty 29 päivänä syyskuuta 2000, yhteisön taloudellisesta tuesta linturuton hävittämiseksi Italiassa 1999 tehdyn päätöksen 2000/510/EY muuttamisesta (tiedoksiannettu numerolla K(2000) 2886) (ETA:n kannalta merkityksellinen teksti) (Ainoastaan italiankielinen teksti on todistusvoimainen)



Virallinen lehti nro L 249 , 04/10/2000 s. 0025 - 0025



Komission päätös, tehty 29 päivänä syyskuuta 2000, yhteisön taloudellisesta tuesta linturuton hävittämiseksi Italiassa 1999 tehdyn päätöksen 2000/510/EY muuttamisesta (tiedoksiannettu numerolla K(2000) 2886) (Ainoastaan italiankielinen teksti on todistusvoimainen) (ETA:n kannalta merkityksellinen teksti) (2000/594/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 1258/1999(2), ja erityisesti sen 3 artiklan 3 ja 5 kohdan, sekä katsoo seuraavaa: (1) Yhteisön taloudellisesta tuesta linturuton hävittämiseksi Italiassa 1999 26 päivänä heinäkuuta 2000 tehdyssä komission päätöksessä 2000/510/EY(3) säädetään Italialle myönnettävästä taloudellisesta tuesta linturuton hävittämistoimenpiteistä aiheutuviin kustannuksiin. (2) Taloudellisen tuen maksamisen edellytyksenä on todisteiden esittäminen ennen 1 päivää syyskuuta 2000. (3) Todisteiden toimittamiselle on pyydetty lisäaikaa. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/510/EY 3 artiklan 3 kohdassa ilmaisu "1 päivään syyskuuta 2000" ilmaisulla "1 päivään lokakuuta 2000". 2 artikla Tämä päätös on osoitettu Italian tasavallalle. Tehty Brysselissä 29 päivänä syyskuuta 2000. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 160, 26.6.1999, s. 103. (3) EYVL L 205, 26.7.2000, s. 13.
2000/591/EY, Euratom: Neuvoston päätös, tehty 26 päivänä syyskuuta 2000, talous- ja sosiaalikomitean portugalilaisen jäsenen nimeämisestä



Virallinen lehti nro L 249 , 04/10/2000 s. 0022 - 0022



Neuvoston päätös, tehty 26 päivänä syyskuuta 2000, talous- ja sosiaalikomitean portugalilaisen jäsenen nimeämisestä (2000/591/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Vasco Calin erottua, mikä on annettu neuvostolle tiedoksi 13 päivänä huhtikuuta 2000, ottaa huomioon Portugalin hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Mário David Ferreirinha Soares talous- ja sosiaalikomitean jäseneksi Vasco Calin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 26 päivänä syyskuuta 2000. Neuvoston puolesta Puheenjohtaja C. Tasca (1) EYVL L 257, 19.9.1998, s. 37.
2000/592/EY: Neuvoston päätös, tehty 26 päivänä syyskuuta 2000, alueiden komitean alankomaalaisen varajäsenen nimeämisestä



Virallinen lehti nro L 249 , 04/10/2000 s. 0023 - 0023



Neuvoston päätös, tehty 26 päivänä syyskuuta 2000, alueiden komitean alankomaalaisen varajäsenen nimeämisestä (2000/592/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka Alexander Sakkersin erottua, mikä on annettu neuvostolle tiedoksi 28 päivänä elokuuta 2000, ottaa huomioon Alankomaiden hallituksen ehdotuksen, ON PÄÄTTÄNYT SEURAAVAA: Ainoa artikla Nimetään J.R.A. Boertjens alueiden komitean varajäseneksi Alexander Sakkersin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 26 päivänä syyskuuta 2000. Neuvoston puolesta Puheenjohtaja C. Tasca (1) EYVL L 28, 4.2.1998, s. 19.
2000/590/EY, Euratom: Neuvoston päätös, tehty 26 päivänä syyskuuta 2000, talous- ja sosiaalikomitean suomalaisen jäsenen nimeämisestä



Virallinen lehti nro L 249 , 04/10/2000 s. 0021 - 0021



Neuvoston päätös, tehty 26 päivänä syyskuuta 2000, talous- ja sosiaalikomitean suomalaisen jäsenen nimeämisestä (2000/590/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Markku Lemmetyn erottua, mikä on annettu neuvostolle tiedoksi 17 päivänä joulukuuta 1999, ottaa huomioon Suomen hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Markus Penttinen talous- ja sosiaalikomitean jäseneksi Markku Lemmetyn tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 26 päivänä syyskuuta 2000. Neuvoston puolesta Puheenjohtaja C. Tasca (1) EYVL L 257, 19.9.1998, s. 37.
2000/577/EY: Neuvoston päätös, tehty 18 päivänä syyskuuta 2000, alueiden komitean neljän italialaisen jäsenen ja seitsemän varajäsenen nimeämisestä



Virallinen lehti nro L 243 , 28/09/2000 s. 0033 - 0033



Neuvoston päätös, tehty 18 päivänä syyskuuta 2000, alueiden komitean neljän italialaisen jäsenen ja seitsemän varajäsenen nimeämisestä (2000/577/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut neljä varsinaisen jäsenen paikkaa Vannino Chitin, Salvatore Distason, Giuseppe Nisticon ja Antonio Rastrellin erottua ja seitsemän varajäsenen paikkaa Piero Badalonin, Bruno Bracalenten, Angelo Raffaele Dinardon, Giancarlo Morin, Federico Palomban, Emilio Sabattinin ja Marcello Venezialen erottua, mikä on annettu neuvostolle tiedoksi 7 päivänä kesäkuuta, 26 päivänä kesäkuuta, 6 päivänä heinäkuuta ja 28 päivänä elokuuta 2000, ja ottaa huomioon Italian hallituksen ehdotuksen, ON PÄÄTTÄNYT SEURAAVAA: Ainoa artikla Nimetään: a) alueiden komitean varsinaisiksi jäseniksi: Claudio Martini Vannino Chitin tilalle, Raffaele Fitto Salvatore Distason tilalle, Giuseppe Chiaravalloti Giuseppe Nisticon tilalle, Antonio Bassolino Antonio Rastrellin tilalle, b) alueiden komitean varajäseniksi: Francesco Storace Piero Badalonin tilalle, Maria Rita Lorenzetti Bruno Bracalenten tilalle, Filippo Bubbico Angelo Raffaele Dinardon tilalle, Sandro Biasotti Giancarlo Morin tilalle, Mario Floris Federico Palomban tilalle, Flavio Delbono Emilio Sabattinin tilalle, Giovanni Di Stasi Marcello Venezialen tilalle näiden jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 18 päivänä syyskuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
2000/630/EY: Neuvoston päätös, tehty 28 päivänä syyskuuta 2000, yhteisön ja Maltan välisen sopimuksen tekemisestä Maltan osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä



Virallinen lehti nro L 267 , 20/10/2000 s. 0046 - 0046



Neuvoston päätös, tehty 28 päivänä syyskuuta 2000, yhteisön ja Maltan välisen sopimuksen tekemisestä Maltan osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä (2000/630/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 149 ja 150 artiklan yhdessä 300 artiklan 2 kohdan sekä 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Maltan osallistuminen yhteisön ohjelmiin on merkittävä osa Maltan liittymistä valmistelevaa strategiaa, kuten Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta 13 päivänä maaliskuuta 2000 annetussa neuvoston asetuksessa (EY) N:o 555/2000(2) todetaan. (2) Yhteisön ammatillista koulutusta koskevasta Leonardo da Vinci -toimintaohjelmasta 26 päivänä huhtikuuta 1999 tehdyn neuvoston päätöksen 1999/382/EY(3) ja erityisesti sen 10 artiklan mukaan sekä yhteisön koulutusalan Sokrates-toimintaohjelman toisesta vaiheesta 24 päivänä tammikuuta 2000 tehdyn Euroopan parlamentin ja neuvoston päätöksen N:o 253/2000/EY(4) ja erityisesti sen 12 artiklan mukaan sekä yhteisön Nuoriso-toimintaohjelmasta 13 päivänä huhtikuuta 2000 tehdyn Euroopan parlamentin ja neuvoston päätöksen N:o 1031/2000/EY(5) ja erityisesti sen 11 artiklan mukaan Malta voi osallistua näihin ohjelmiin. (3) Komissio on neuvoston 14 päivänä helmikuuta 2000 hyväksymien neuvotteluohjeiden mukaisesti neuvotellut Euroopan yhteisön puolesta sopimuksen, joka mahdollistaa Maltan osallistumisen edellä mainittuihin ohjelmiin. (4) Kyseinen sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Maltan välinen sopimus Maltan osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisön puolesta. 3 artikla Neuvoston puheenjohtaja tekee yhteisön puolesta sopimuksen 4 artiklassa tarkoitetun ilmoituksen. Tehty Brysselissä 28 päivänä syyskuuta 2000. Neuvoston puolesta Puheenjohtaja D. Vaillant (1) Lausunto annettu 6. syyskuuta 2000 (ei vielä julkaistu virallisessa lehdessä). (2) EYVL L 68, 16.3.2000, s. 3. (3) EYVL L 146, 11.6.1999, s. 33. (4) EYVL L 28, 3.2.2000, s. 1. (5) EYVL L 117, 18.5.2000, s. 1.
2000/643/EY: Komission päätös, tehty 17 päivänä lokakuuta 2000, tietyistä suu- ja sorkkataudin vastaisista suojatoimenpiteistä Kreikassa tehdyn päätöksen 2000/486/EY muuttamisesta kolmannen kerran (tiedoksiannettu numerolla K(2000) 3039) (ETA:n kannalta merkityksellinen teksti)



Virallinen lehti nro L 271 , 24/10/2000 s. 0036 - 0037



Komission päätös, tehty 17 päivänä lokakuuta 2000, tietyistä suu- ja sorkkataudin vastaisista suojatoimenpiteistä Kreikassa tehdyn päätöksen 2000/486/EY muuttamisesta kolmannen kerran (tiedoksiannettu numerolla K(2000) 3039) (ETA:n kannalta merkityksellinen teksti) (2000/643/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Kreikassa ilmenneiden suu- ja sorkkataudin taudinpurkausten vuoksi tehtiin 31 päivänä heinäkuuta 2000 suu- ja sorkkataudin vastaisia suojatoimenpiteitä Kreikassa koskeva komission päätös 2000/486/EY(4), sellaisena kuin se on viimeksi muutettuna päätöksellä 2000/550/EY(5), Kreikan toteuttamien valvontatoimenpiteiden vahvistamiseksi. (2) Kreikan eläinlääkintäviranomaiset ilmoittivat komissiolle, että uusia suu- ja sorkkataudin taudinpurkauksia ei ole havaittu Kreikassa 13 päivän syyskuuta 2000 jälkeen ja että tähän mennessä tehtyjen serologisten tutkimusten tulosten mukaan suu- ja sorkkatauti on hävitetty Ksanthissa eikä se ole koskaan levinnyt Rodopeen asti. (3) Taudin kehittymisen vuoksi näyttää soveliaalta rajoittaa suojatoimenpiteiden soveltaminen alun perin päätöksen 2000/486/EY liitteessä I lueteltuihin alueisiin. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/486/EY liitteet I ja II tämän päätöksen liitteellä. 2 artikla Jäsenvaltioiden on muutettava kauppaan soveltamiansa toimenpiteitä siten, että ne ovat tämän päätöksen mukaiset. Jäsenvaltioiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä lokakuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 195, 1.8.2000, s. 59. (5) EYVL L 234, 16.9.2000, s. 44. LIITE "LIITE I Seuraavat nomokset: EUROS LIITE II Seuraavat nomokset:"
2000/649/EY: Komission päätös, tehty 12 päivänä lokakuuta 2000, sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä tehdyn päätöksen 94/442/EY muuttamisesta (tiedoksiannettu numerolla K(2000) 2988)



Virallinen lehti nro L 272 , 25/10/2000 s. 0041 - 0041



Komission päätös, tehty 12 päivänä lokakuuta 2000, sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä tehdyn päätöksen 94/442/EY muuttamisesta (tiedoksiannettu numerolla K(2000) 2988) (2000/649/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 7 artiklan 5 kohdan, sekä katsoo seuraavaa: (1) Koska nykyaikaiset tilintarkastustekniikat ovat yhä tärkeämpiä EMOTR:n tukiosaston tilien tarkastamis- ja hyväksymismenettelyssä, sovitteluelin on tarpeen voida muodostaa paitsi jäsenistä, jotka ovat hyvin perehtyneitä EMOTR:n tukiosastoon liittyviin asioihin, myös jäsenistä, joilla on laaja käytännön kokemus tilintarkastuksesta. Tämän vuoksi on syytä muuttaa sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä 1 päivänä heinäkuuta 1994 tehtyä komission päätöstä 94/442/EY(2). (2) Tässä päätöksessä säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/442/EY seuraavasti: Korvataan 3 artiklan 1 kohdan ensimmäinen alakohta seuraavasti:"Sovitteluelimessä on viisi jäsentä, jotka valitaan henkilöistä, joiden riippumattomuus on kiistaton ja jotka ovat hyvin perehtyneitä EMOTR-tukea koskeviin kysymyksiin tai käytännön tilintarkastukseen. Heidän on oltava eri jäsenvaltioiden kansalaisia." 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä lokakuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 103. (2) EYVL L 182, 16.7.1994, s. 45.
2000/651/EY: Komission päätös, tehty 19 päivänä lokakuuta 2000, klassiseen sikaruttoon liittyvistä suojatoimenpiteistä Yhdistyneessä kuningaskunnassa tehdyn päätöksen 2000/528/EY muuttamisesta toisen kerran (tiedoksiannettu numerolla K(2000) 3048) (ETA:n kannalta merkityksellinen teksti)



Virallinen lehti nro L 272 , 25/10/2000 s. 0046 - 0046



Komission päätös, tehty 19 päivänä lokakuuta 2000, klassiseen sikaruttoon liittyvistä suojatoimenpiteistä Yhdistyneessä kuningaskunnassa tehdyn päätöksen 2000/528/EY muuttamisesta toisen kerran (tiedoksiannettu numerolla K(2000) 3048) (ETA:n kannalta merkityksellinen teksti) (2000/651/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, sekä katsoo seuraavaa: (1) Yhdistyneessä kuningaskunnassa on havaittu klassisen sikaruton taudinpurkauksia. (2) Elävillä sioilla käytävän kaupan vuoksi taudinpurkaukset saattavat vaarantaa muiden jäsenvaltioiden sikakarjat. (3) Komission päätöksessä 2000/528/EY(3), sellaisena kuin se on muutettuna päätöksellä 2000/542/EY(4), säädetään eräistä Yhdistyneessä kunigaskunnassa todetun klassisen sikaruton vastaisista suojatoimenpiteistä yhteisössä. (4) Päätös 2000/528/EY on muutettava toisen kerran epidemiologisen tilanteen kehittymisen huomioon ottamiseksi. (5) Tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla Korvataan päätöksen 2000/528/EY liite tämän päätöksen liitteellä. 2 artikla Kumotaan päätöksen 2000/528/EY 2 a artikla. 3 artikla Korvataan päätöksen 2000/528/EY 7 artiklassa ilmaisu "15 päivään lokakuuta" ilmaisulla "15 päivään marraskuuta". 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä lokakuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 214, 25.8.2000, s. 42. (4) EYVL L 231, 13.9.2000, s. 12. LIITE "LIITE I NORFOLK SUFFOLK"